Zedɣent akked yirgazen-nsent, yiwet di tzeqqa n txebbazt, ma d tayeḍ teṭṭef taxxamt uḥeddad. Di snat xeddment yid-neɣ tella daɣen yiwet n tlemẓit n at Ɛeṭṭaf: S ta‘rabt sawalen-as “Joséphine” iɣẓẓa-as yifiri axenfuc, teqqim-as-d ala tinzert, telsa am trumit ala nettat i yettmeslayen tarumit. Tella daɣen yiwet n tmeṭṭut tezweǧ tezdeɣ di taddart, tettruḥu-d akken ad d-tḥelli kra n yidrimen ama s txeyyaḍt, ama s tarda n yiceṭṭiḍen. Tayeḍ nniḍen tezdeɣ yid-neɣ, maca argaz-is ad d-yas akken ad tt-yawi ɣer tmurt-is. Tin ifazen akk deg-sent d Faḍma at